জামাল আবদেল নাসের সড়ক
জামাল আবদেল নাসের স্ট্রিট (থ্যালাথেনি স্ট্রিট নামেও পরিচিত) হল ফিলিস্তিনের গাজা শহরের একটি প্রধান রাস্তা। এটির শুরু পুরনো গাজা নগরে যেখানে এটি নি'ম আল-দিন আল-আরাবি স্ট্রিট থেকে শাখা হিসেবে বের হয়েছে। সড়কটি উত্তরে রিমালের দিকে চলে গেছে, যেখানে এটি আহমেদ ওরাবি সড়কের সাথে যুক্ত হয়, যা গাজার প্রধান উপকূলীয় রাজপথ। এটি ওমর মুখতার স্ট্রিটের সমান্তরাল সড়ক। মিশরের প্রয়াত রাষ্ট্রপতি এবং সর্ব-আরববাদী নেতা জামাল আবদেল নাসেরের নামে রাস্তাটির নামকরণ করা হয়েছিল। তবে রাস্তার অনানুষ্ঠানিক স্থানীয় নাম হল থ্যালাথেনি স্ট্রিট, যেটি সেই এলাকায় ঐতিহাসিকভাবে বসবাসকারী থ্যালাথেনি বংশের নামে পরিচিত। জামাল আবদেল নাসের রাস্তার পাশে অবস্থিত প্রধান ভবনগুলির মধ্যে রয়েছে জাতিসংঘের ত্রাণ ও কর্ম সংস্থার গাজা সদর দপ্তর, আল-আজহার বিশ্ববিদ্যালয় এবং গাজার ইসলামিক বিশ্ববিদ্যালয়।